钦定古今图书集成/明伦汇编/氏族典/第393卷 > 李周
## 钦定古今图书集成/明伦汇编/氏族典/第393卷 > 李周

按《宋史李周传》：“周字纯之，冯翊人。登进士第，调长安
尉，改知云安县。神宗诏近臣举士，孙固以周闻。神宗
召对，访御边之术，曰：‘四边手足尔，若疲中国以勤远
略，惧成腹心之忧’。神宗颔之。除提点京西刑狱，罢判
西京国子监。哲宗立，召为职方郎中。朝廷议和西夏，
𢌿以侵地至于弃兰州，周曰：‘陇右为吾藩篱，若弃之，
必归’。”夏人以区区河南，百年为勍敌，苟益以河、湟，非
秦、蜀之利也，遂不果弃。迁太常少卿、秘书少监，以直
龙图阁为陕西转运使，复入为太常少卿，旋以集贤
院学士知邠州，徙凤翔府、河中府、陕州，提举崇福宫改集贤殿修撰，卒。